મોનાલિસાનું પેઇન્ટિંગ જે કક્ષમાં મૂકવામાં આવ્યું છે. એ પેઇન્ટિંગની બરાબર સામેની દીવાલ ઉપર એ આખી દીવાલના કાળ જેટલું જ પોલો વેરોનીઝનું વેડિંગ એટ કેનાનું અદભુત પેઇન્ટિંગ કદાચ મોનાલિસા કરતાં પણ વધુ સુંદર, પ્રદર્શિત કરાયું છે. પણ એ કક્ષમાં જનાર 90 ટકા લોકો એ પેઇન્ટિંગ તરફ દ્રષ્ટિ સુધ્ધાં નથી કરતા! માત્ર ભારતીયોની જ નહિ વિશ્ર્વના બધા જ લોકોની આ ગાડરિયા વૃતિ છે. જેના વખાણ ખૂબ થયા હોય જેનું માર્કેટિંગ પુષ્કળ થયું હોય એ જ સારું અને એક જે જુએ એ જ બીજો જોવા જાય એવી ગાડરિયા મનોવૃત્તિ ફક્ત ઘેટાબકારાઓમાં જ નહિ પણ માનવીઓમાં પણ જોવા મળે છે.